KIAT เดินหน้าขยายธุรกิจ ควัก 210 ลบ. ซื้อรถขนส่ง-ที่ดิน 10 ไร่
KIAT เดินหน้าขยายธุรกิจ ควัก 210 ลบ. แบ่งเป็น วงเงิน 180 ลบ. ซื้อรถบรรทุกหัวลาก-รถหางกึ่งพ่วง หวังใช้ในงานขนส่ง ส่วนอีก 30 ลบ. ซื้อที่ดินในจ.ระยอง 10 ไร่ ขยายสาขาเพิ่มคาดธุรกรรมแล้วเสร็จไตรมาส 4/64
KIAT เดินหน้าขยายธุรกิจ ควัก 210 ลบ. แบ่งเป็นวงเงิน180 ลบ. ซื้อรถบรรทุกหัวลาก-รถหางกึ่งพ่วง อีก 30 ลบ. ซื้อที่ดิน 10 ไร่
14 ต.ค. 2564

บริษัท เกียรติธนา ขนส่ง จำกัด (มหาชน) หรือ KIAT ระบุว่า ที่ประชุมคณะกรรมการบริษัท เมื่อวันที่ 12 ตุลาคม 2564 ได้มีมติที่สำคัญดังนี้ 1.อนุมัติการจัดซื้อรถบรรทุกหัวลากและรถหางกึ่งพ่วงเพื่อใช้ในงานขนส่งของบริษัทฯ ในวงเงินไม่เกิน 180 ล้านบาท โดยคาดว่าจะดำเนินการแล้วเสร็จภายในไตรมาส 4/2564 ทั้งนี้เพื่อใช้ในงานขนส่ง ซึ่งอาจมีการเปลี่ยนแปลงรายละเอียดจำนวนหรือลักษณะรถบรรทุกได้ตามความเหมาะสมของงานขนส่งต่อไป
รวมทั้ง 2. อนุมัติการดำเนินการซื้อและรับโอนกรรมสิทธิ์ที่ดินจาก บริษัท เฮอร์เทล เอเชีย จำกัด เนื้อที่ดินรวม 10-0-0 ไร่ โฉนดที่ดินเลขที่ 50734 เลขที่ดิน 272 ตั้งอยู่ที่ ตำบลมาบข่า อำเภอนิคมพัฒนา จังหวัดระยอง ในราคาไม่เกิน 30 ล้านบาท จาก บริษัท เฮอร์เทล เอเชีย จำกัด โดยมีกรรมการคือ นายโยเซฟ โยฮันน์ ชอยเออร์ โดยคาดว่าจะดำเนินการแล้วเสร็จภายในไตรมาส 4/2564 หรือระยะเวลาอื่นใดที่คู่สัญญาตกลงกันเป็นลายลักษณ์อักษร เพื่อขยายพื้นที่สาขาระยอง
 